pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ เสด็จพระราชดำเนิน ทอดพระเนตรวัตถุท้องฟ้าและทรงเก็บข้อมูลวิจัยด้านดาราศาสตร์ ณ หอดูดาวแห่งชาติ
วันอังคารที่ 27 ธันวาคม 2559
สมเด็จพระเทพรัตนราชสุดาฯ เสด็จพระราชดําเนิน ทอดพระเนตรวัตถุท้องฟ้าและทรงเก็บข้อมูลวิจัยด้านดาราศาสตร์ ณ หอดูดาวแห่งชาติ
สมเด็จพระเทพรัตนราชสุดาฯ เสด็จพระราชดําเนิน ทอดพระเนตรวัตถุท้องฟ้าและทรงเก็บข้อมูลวิจัยด้านดาราศาสตร์
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินมา “หอดูดาวเฉลิมพระเกียรติ 7 รอบ พระชนมพรรษา” หรือ “หอดูดาวแห่งชาติ” ณ อุทยานแห่งชาติดอยอินทนนท์ อําเภอจอมทอง จังหวัดเชียงใหม่ โปรดให้สถาบันวิจัยดาราศาสตร์แห่งชาติตั้งกล้องโทรทรรศน์ถวายเพื่อทอดพระเนตรวัตถุท้องฟ้า และถ่ายภาพดาราศาสตร์ผ่านกล้องโทรทรรศน์พร้อมทอดพระเนตรและเก็บข้อมูลงานวิจัยด้านดาราศาสตร์ โดยมีผู้ว่าราชการจังหวัดเชียงใหม่ รัฐมนตรีว่าการกระทรวงวิทยาศาสตร์และเทคโนโลยี ปลัดกระทรวงวิทยาศาสตร์และเทคโนโลยี ผู้บริหารสถาบันวิจัยดาราศาสตร์แห่งชาติ เฝ้าฯ รับเสด็จ
วันพฤหัสบดีที่ 22 ธันวาคม พ.ศ. 2559 เวลาประมาณ 18.30 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินโดยรถยนต์พระที่นั่งถึงหอดูดาวเฉลิมพระเกียรติ 7 รอบ พระชนมพรรษา จังหวัดเชียงใหม่ ผู้ว่าราชการจังหวัดเชียงใหม่ รัฐมนตรีว่าการกระทรวงวิทยาศาสตร์และเทคโนโลยี ปลัดกระทรวงวิทยาศาสตร์และเทคโนโลยี ประธานกรรมการบริหารสถาบันวิจัยดาราศาสตร์แห่งชาติ ผู้อํานวยการสถาบันวิจัยดาราศาสตร์แห่งชาติ เฝ้าฯ รับเสด็จ จากนั้นเสด็จพระราชดําเนินเข้าภายในอาคารควบคุมชั้น 2 ทอดพระเนตรนิทรรศการดาราศาสตร์ไทยใต้ร่มพระบารมี เรื่องราวความสนพระราชหฤทัยด้านดาราศาสตร์ของพระบาทสมเด็จพระเจ้าอยู่หัวภูมิพลอดุลยเดช จากนั้นเสด็จพระราชดําเนินเข้าภายในห้องควบคุมกล้องโทรทรรศน์ ทรงถ่ายภาพดาวยูเรนัส เนบิวลาปู และเนบิวลาคลีโอพัตรา จากกล้องโทรทรรศน์ขนาดเส้นผ่านศูนย์กลาง 2.4 เมตร และทรงถ่ายภาพเนบิวลาหัวม้าผ่านกล้องโทรทรรศน์ทางไกลอัตโนมัติที่หอดูดาวเฉลิมพระเกียรติ 7 รอบ พระชนมพรรษา ฉะเชิงเทรา ทอดพระเนตรผลงานวิจัยจากกล้องโทรทรรศน์ขนาดเส้นผ่านศูนย์กลาง 2.4 เมตร ประกอบด้วย งานวิจัยด้านดาราจักรนอกระบบและนิวเคลียสดาราจักรกัมมันต์ งานวิจัยการไหวสะเทือนบนดาวฤกษ์ งานวิจัยด้านระบบดาวคู่และวิวัฒนาการขั้นสุดท้ายของระบบดาวเคราะห์-ดาวฤกษ์ และงานวิจัยด้านดาวเคราะห์นอกระบบสุริยะ โอกาสนี้ ทรงเก็บข้อมูลงานวิจัยเรื่องดาวเคราะห์นอกระบบสุริยะผ่านกล้องโทรทรรศน์ทางไกลอัตโนมัติที่หอดูดาวเกาเหมยกู่ สาธารณรัฐประชาชนจีน จากนั้นทอดพระเนตรโครงการพัฒนาเครือข่ายดาราศาสตร์วิทยุและยีออเดซี โครงการบูรณาการระบบนิเวศและการอนุรักษ์ป่าไม้
หลังจากนั้น เสด็จพระราชดําเนินไปยังดาดฟ้าของอาคารควบคุม ชั้น 3 เพื่อทอดพระเนตรวัตถุท้องฟ้าผ่านกล้องโทรทรรศน์ขนาดเล็ก เช่น กาแล็กซีแอนโดรเมดา ดาวอังคาร เนบิวลานายพราน กระจุกดาวคู่ กระจุกดาวลูกไก่ และเสด็จพระราชดําเนินเข้าภายในหอดูดาว ทอดพระเนตรวัตถุท้องฟ้าด้วยตาเปล่าผ่านช่องมองภาพ (Eyepiece) ของกล้องโทรทรรศน์ขนาด 2.4 เมตร เช่น ดาวยูเรนัส ดาวไรเจล เนบิวลาคลีโอพัตรา เนบิวลานายพราน ฯลฯ
จากนั้น เสด็จพระราชดําเนินไปยังอาคารควบคุม ชั้น 1 ทอดพระเนตรโครงงานวิจัยดาราศาสตร์ระดับโรงเรียน จํานวน 6 โครงงาน จากโรงเรียนแกน้อยศึกษา จังหวัดเชียงใหม่ โรงเรียนศรีสวัสดิ์วิทยาคาร จังหวัดน่าน โรงเรียนหนองบัวแดงวิทยา จังหวัดชัยภูมิ โรงเรียนจุฬาภรณราชวิทยาลัย มุกดาหาร จํานวน 2 โครงงาน และโรงเรียนสาธิต “พิบูลย์บําเพ็ญ” มหาวิทยาลัยบูรพา จังหวัดชลบุรี
ที่มา : กลุ่มงานประชาสัมพันธ์ สถาบันวิจัยดาราศาสตร์แห่งชาติ (องค์การมหาชน)
Call Center กระทรวงวิทยาศาสตร์และเทคโนโลยี โทร.1313
รัฐบาลไทย-ข่าวทำเนียบรัฐบาล-​กกจ. เผยยอดหางาน ช่วงโควิด
วันพุธที่ 27 พฤษภาคม 2563
​กกจ. เผยยอดหางาน ช่วงโควิด
นายสุชาติ พรชัยวิเศษกุล อธิบดีกรมการจัดหางาน เผย การให้บริการจัดหางานช่วงสถานการณ์การแพร่ระบาดของโรคโควิด-19 (เมษายน-พฤษภาคม 2563)
มีประชาชนใช้บริการจัดหางานของกรมการจัดหางาน รวม 52,339 คน เป็นการใช้บริการที่ศูนย์บริการจัดหางานเพื่อคนไทย (Smart Job Center) หรือสํานักงานจัดหางานจังหวัดทั่วประเทศ 37,456 คน และใช้บริการสมัครงานผ่านเว็บไซต์ 14,883 คน สามารถทําให้คนไทยมีงานทําแล้ว รวม 29,704 คน เป็นการบรรจุงานให้กับผู้ใช้บริการที่ศูนย์ฯ 26,319 คน และผู้ใช้บริการผ่านเว็บไซต์ 3,385 คน ตลอดจนให้คําปรึกษา แนะแนวอาชีพ และแนะนําการประกอบอาชีพอิสระ
ขณะเดียวกัน ได้เดินหน้าปรับปรุงระบบขึ้นทะเบียนและรายงานตัวผู้ประกันตนกรณีว่างงานผ่านอินเตอร์เน็ต (Empui) เพื่อรองรับความต้องการสมัครงานของผู้ประกันตนกรณีว่างงาน โดยเชื่อมโยงข้อมูลกับระบบอิเล็กทรอนิกส์ Smartjob เพื่อทําการจับคู่ข้อมูล(Matching) ตําแหน่งงานว่างกับผู้ประกันตนกรณีว่างงานที่ต้องการหางานในระบบ ให้เกิดการจ้างงานได้มากที่สุด
สําหรับ ประชาชนที่ต้องการหางานทํา กรมการจัดหางานมีช่องทางการให้บริการหลายช่องทาง คือ ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 ศูนย์บริการจัดหางานเพื่อคนไทย (Smart Job Center) หรือทางเว็บไซต์ smartjob.doe.go.th นอกจากนี้ ยังสามารถติดต่อสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-"ยุติธรรม" จัดโครงการสัมมนาเตรียมความพร้อมการปฏิบัติงานภายใต้รัฐธรรมนูญฉบับใหม่
วันพฤหัสบดีที่ 15 ธันวาคม 2559
"ยุติธรรม" จัดโครงการสัมมนาเตรียมความพร้อมการปฏิบัติงานภายใต้รัฐธรรมนูญฉบับใหม่
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการสัมมนาเพื่อเตรียมความพร้อมการปฏิบัติงานด้านการประสานงานคณะรัฐมนตรีและรัฐสภา ภายใต้บทบัญญัติรัฐธรรมนูญแห่งราชอาณาจักรไทย ฉบับใหม่
เมื่อวันพฤหัสบดีที่ ๑๕ ธันวาคม ๒๕๕๙ เวลา ๐๙.๑๕ น.
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการสัมมนาเพื่อเตรียมความพร้อมการปฏิบัติงานด้านการประสานงานคณะรัฐมนตรี
และรัฐสภา ภายใต้บทบัญญัติรัฐธรรมนูญแห่งราชอาณาจักรไทย ฉบับใหม่
และบรรยายพิเศษหัวข้อ "บทบาทของกระทรวงยุติธรรม
ภายใต้ร่างรัฐธรรมนูญแห่งราชอาณาจักรไทย พ.ศ. .... (ฉบับประชามติ)
เพื่อเสริมสร้างความรู้ความเข้าใจเกี่ยวกับกฎหมาย กฎ ระเบียบที่เกี่ยวข้อง
กับการเสนอกฎหมายและเสนอเรื่องต่อคณะรัฐมนตรี และรัฐสภา
ตามบทบัญญัติของรัฐธรรมนูญแห่งราชอาณาจักรไทย พ.ศ. ....
รวมทั้ง เพื่อให้เกิดการแลกเปลี่ยนความรู้ ปัญหา อุปสรรค
และเสริมสร้างบรรยากาศในการทํางานร่วมกันของผู้ปฏิบัติงานด้านกฎหมาย
สําหรับการสัมมนาในครั้งนี้ มีเจ้าหน้าที่ผู้ปฏิบัติงานด้านกฎหมาย
ผู้ช่วยผู้ประสานงานคณะรัฐมนตรีและรัฐสภาของส่วนราชการในสังกัดกระทรวงยุติธรรม
และเจ้าหน้าที่ฝ่ายกฎหมายและกระบวนการยุติธรรม คณะรักษาความสงบแห่งชาติ จํานวน ๕๐ คน เข้าร่วมฯ
ในระหว่างวันที่ ๑๕ - ๑๖ ธันวาคม ๒๕๕๙ ณ โรงแรมเบสต์ เวสเทิร์น พลัส แวนดา แกรนด์ โอเต็ล กรุงเทพฯ
และโรงแรมโกลเด้น บีช ชะอํา จังหวัดเพชรบุรี
รัฐบาลไทย-ข่าวทำเนียบรัฐบาล-ก.ยุติธรรม จัดประชุมคณะกรรมการอำนวยการประสานกำกับติดตาม การดำเนินงานตามคำสั่งหัวหน้าคณะรักษาความสงบแห่งชาติ ที่ ๒๒/๒๕๕๘
วันพฤหัสบดีที่ 23 สิงหาคม 2561
ก.ยุติธรรม จัดประชุมคณะกรรมการอํานวยการประสานกํากับติดตาม การดําเนินงานตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘
กระทรวงยุติธรรม จัดประชุมคณะกรรมการอํานวยการประสานกํากับติดตามการดําเนินงานตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘
ในวันพฤหัสบดีที่ ๒๓ สิงหาคม ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ในฐานะประธานคณะกรรมการอํานวยการ
ประสานกํากับติดตามผลการดําเนินงานตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘
เป็นประธานการประชุมคณะกรรมการอํานวยการประสานกํากับติดตาม
การดําเนินงานตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ครั้งที่ ๑/๒๕๖๑
เพื่อติดตามผลการดําเนินการจากหน่วยงานที่รับผิดชอบ
ตามมาตรการป้องกันและแก้ไขปัญหาการแข่งรถยนต์และรถจักรยานยนต์ในทาง
และมาตรการในการควบคุมสถานบริการหรือสถานประกอบการ
ที่เปิดให้บริการในลักษณะที่คล้ายกับสถานบริการ
รวมทั้งติดตามความคืบหน้าของแผนการดําเนินการโครงการพัฒนาระบบแผนที่สารสนเทศทางภูมิศาสตร์ (GIS)
ระบบบริการข้อมูลเฝ้าระวัง ติดตามการกระทําผิดกฎหมายและการจําหน่ายสุราและเครื่องดื่มแอลกอฮอล์
ในพื้นที่โซนนิ่งบริเวณใกล้เคียงสถานศึกษา (Information Zoning Awareness System : (iZA)
และพิจารณาเห็นชอบให้แต่งตั้งคณะอนุกรรมการ จํานวน 3 คณะ
ประกอบด้วย คณะอนุกรรมการด้านกฎหมาย เพื่อสนับสนุนการทํางานเจ้าหน้าที่ในเชิงกฎหมาย
คณะอนุกรรมการติดตามประเมินผลการดําเนินงานตามคําสั่ง เพื่อศึกษา วิเคราะห์ ผลการดําเนินงาน
และคณะอนุกรรมการสนับสนุนการขับเคลื่อนการดําเนินงาน เพื่อสนับสนุนการทํางานของเจ้าหน้าที่
เพื่อทําหน้าที่ศึกษา วิเคราะห์ ผลการดําเนินงานสู่ความสําเร็จรวมทั้งปัญหา อุปสรรค
ตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘
และที่แก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ ๔๖/๒๕๕๙
และคําสั่งหัวหน้าคณะรักษาความสงบแห่งชาติ ที่ ๔๖/๒๕๕๙
รวมทั้งสนับสนุนการขับเคลื่อนตามมาตรการทางกฎหมาย สภาพบังคับใช้กฎหมาย
มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทาง
และการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ
การค้ามนุษย์ และการเล่นการพนันในสถานบริการหรือสถานประกอบการ
ที่เปิดให้บริการในลักษณะที่คล้ายกับสถานบริการ
และมาตรการป้องกันและแก้ไขปัญหาการทะเลาะวิวาทของนักเรียนและนักศึกษา
โดยมีคณะทํางานรัฐมนตรีว่าการกระทรวงยุติธรรม ผู้แทนจากหน่วยงานในสังกัดกระทรวงยุติธรรม
และผู้แทนจากหน่วยงานที่เกี่ยวข้อง เข้าร่วม
ในโอกาสนี้ รัฐมนตรีว่าการกระทรวงยุติธรรม ได้มอบหมายให้ฝ่ายเลขานุการฯ และหน่วยงานที่เกี่ยวข้อง
จัดทํารายงานผลการดําเนินงานในรูปแบบข้อมูลเชิงปริมาณที่เป็นสถิติ
เพื่อแสดงให้เห็นถึงผลสัมฤทธิ์ที่ชัดเจน และแสดงให้เห็นถึงทิศทางการดําเนินงาน
ตามคําสั่งหัวหน้าคณะรักษาความสงบแห่งชาติ ที่ ๒๒/๒๕๕๘,๔๖/๒๕๕๙ และ ๓๐/๒๕๕๙
เพื่อจะได้นําสรุปผลการดําเนินงานเสนอต่อคณะรัฐมนตรีเพื่อทราบความคืบหน้าต่อไป
รัฐบาลไทย-ข่าวทำเนียบรัฐบาล-ประกันสังคม แจง โควิด - 19 กระทบผู้ประกันตนประกอบอาชีพอิสระ ม.39,40 และม.33 ที่ยังไม่เกิดสิทธิว่างงาน ยื่นขอรับสิทธิเงินเยียวยาจากรัฐ 5 พัน 3 เดือน [กระทรวงแรงงาน]
วันพุธที่ 25 มีนาคม 2563
ประกันสังคม แจง โควิด - 19 กระทบผู้ประกันตนประกอบอาชีพอิสระ ม.39,40 และม.33 ที่ยังไม่เกิดสิทธิว่างงาน ยื่นขอรับสิทธิเงินเยียวยาจากรัฐ 5 พัน 3 เดือน [กระทรวงแรงงาน]
ประกันสังคม แจง โควิด - 19 กระทบผู้ประกันตนประกอบอาชีพอิสระ ม.39,40 และม.33 ที่ยังไม่เกิดสิทธิว่างงาน ยื่นขอรับสิทธิเงินเยียวยาจากรัฐ 5 พัน 3 เดือน
นายทศพล กฤตวงศ์วิมาน เลขาธิการสํานักงานประกันสังคม กระทรวงแรงงาน แจงกรณีผู้ประกันตนที่ประกอบอาชีพอิสระมาตรตรา 39 และ 40 ที่ได้รับผลกระทบจากการ แพร่ระบาดของไวรัสโคโรนา (COVID – 19)ว่า ผู้ประกันตนมาตรา 39 และ 40 ที่ส่งเงินสมทบด้วยตนเองเข้าระบบประกันสังคม จะได้รับการดูแลและคุ้มครองจากระบบประกันสังคมอย่างเต็มที่ ไม่ว่าจะเป็นผู้ประกันตนภาคสมัครใจมาตรา 39 ได้รับกรณีประสบอันตรายหรือเจ็บป่วย คลอดบุตร ทุพพลภาพ เสียชีวิต และกรณีชราภาพ ส่วนผู้ประกันตนมาตรา 40 ก็จะได้รับความคุ้มครอง ขึ้นอยู่กับทางเลือกในการจ่ายเงินสมทบ เช่น เงินทดแทนการขาดรายได้ กรณีประสบอันตรายหรือเจ็บป่วย ค่าทําศพ บําเหน็จชราภาพ สงเคราะห์บุตร โดยผู้ประกันตนมาตรา 39 และ40 นั้น ไม่มีเงื่อนไขในการขอรับประโยชน์ในกรณีว่างงานจากสํานักงานประกันสังคม ทั้งนี้ รวมถึงผู้ประกันตนมาตรา 33 ที่ส่งเงินสมทบยังไม่ครบ 6 เดือน ซึ่งยังไม่เกิดสิทธิ์กรณีว่างงานด้วย ซึ่งในช่วงภาวะวิกฤติเช่นนี้ มติคณะรัฐมนตรี เมื่อวันที่ 24 มีนาคม 2563 เห็นชอบให้ผู้ประกันตนมาตรา 39 และ40 สามารถได้รับการช่วยเหลือตามมาตรการดูแลและเยียวยา แรงงาน ลูกจ้างชั่วคราว อาชีพอิสระ ที่ได้รับผลกระทบจากไวรัสโคโรนา (COVID – 19)ได้ โดยรัฐบาลจะจ่ายเงินชดเชยรายได้ให้ 5,000 บาทต่อคนต่อเดือน เป็นระยะเวลา 3 เดือน (เมษายน – มิถุนายน 2563 )
สํานักงานประกันสังคม ขอให้ผู้ประกันตนมาตรา 39 และ 40 สามารถลงทะเบียนเข้าร่วมมาตรการเยียวยาจากผลกระทบดังกล่าว จากกระทรวงการคลัง เริ่มลงทะเบียนวันแรก ในวันที่ 28 มีนาคม 2563 นี้ เป็นต้นไป ตั้งแต่เวลา 08.00 – 18.00 น. โดยนําหลักฐานคือ ถ่ายบัตรประจําตัวประชาชน ข้อมูลส่วนบุคคลข้อมูลนายจ้าง (ถ้ามี) ลงทะเบียนผ่านwww.เราไม่ทิ้งกัน.COMเมื่อผ่านการลงทะเบียนตรวจสอบคุณสมบัติแล้ว ก็จะได้รับเงินเยียวยา และการโอนเงินผ่านระบบอิเล็กทรอนิกส์ เช่น พร้อมเพย์ ที่ผูกกับเลขบัตรประจําตัวประชาชน ถ้าไม่มีพร้อมเพย์จะจ่ายตรงเข้าบัญชีธนาคาร ในกรณีมีข้อสงสัยขอให้สอบถามรายละเอียดเพิ่มเติมได้ที่ 02 273 9020 ต่อ 3558
................................
ศูนย์สารนิเทศ สํานักงานประกันสังคม กระทรวงแรงงาน
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานหารือการดำเนินโครงการจัดตั้งศูนย์นวัตกรรมการผลิตยั่งยืนฯ
วันอังคารที่ 31 มีนาคม 2563
ปลัดกอบชัยฯ เป็นประธานหารือการดําเนินโครงการจัดตั้งศูนย์นวัตกรรมการผลิตยั่งยืนฯ
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานหารือการดําเนินโครงการจัดตั้งศูนย์นวัตกรรมการผลิตยั่งยืนฯ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันที่ 30 มีนาคม 63 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม ร่วมหารือเกี่ยวกับการดําเนินโครงการจัดตั้งศูนย์นวัตกรรมการผลิตยั่งยืน (Sustainable Manufacturing Center : SMC) ในเขตนวัตกรรมระเบียงเศรษฐกิจพิเศษภาคตะวันออก : เมืองนวัตกรรมระบบอัตโนมัติ หุ่นยนต์ และระบบอัจฉริยะ (EECi-ARIPOLIS for BCG) โดยมี ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) ดร.ชัย วุฒิวิวัฒน์ชัย ผู้อํานวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ(NECTEC) ดร.จุลเทพ ขจรไชยกูล ผู้อํานวยการศูนย์เทคโนโลยีโลหะและวัสดุแห่งชาติ (MTEC) และคณะ เข้าร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
EECi-ARIPOLIS for BCG เป็นโครงการที่จัดทําขึ้นเพื่อเสริมสร้างความเข้มแข็งตามเป้าหมาย  การพัฒนาอุตสาหกรรมใหม่ (New S-Curve) ของประเทศ ในการพัฒนาเมืองนวัตกรรมระบบอัตโนมัติ หุ่นยนต์ และอิเล็กทรอนิกส์อัจฉริยะ (ARIPOLIS) รับผิดชอบดําเนินโครงการโดยสํานักงานพัฒนาวิทยาศาสตร์และเทคโนโลยีแห่งชาติที่เป็นองค์การมหาชน
รัฐบาลไทย-ข่าวทำเนียบรัฐบาล-โครงการก่อสร้างสายเคเบิลใต้น้ำไปเกาะเต่า จังหวัดสุราษฎร์ธานี
วันอังคารที่ 25 กุมภาพันธ์ 2563
โครงการก่อสร้างสายเคเบิลใต้น้ําไปเกาะเต่า จังหวัดสุราษฎร์ธานี
วันอังคารที่ 25 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติโครงการก่อสร้างสายเคเบิลใต้น้ําจากเกาะพะงัน ไปยังเกาะเต่า จังหวัดสุราษฎร์ธานี เพื่อ เพิ่มขีดความสามารถและความมั่นคงในการจ่ายไฟฟ้า รองรับความต้องการใช้ไฟฟ้าที่เพิ่มขึ้นของประชาชนและนักท่องเที่ยวภายในเกาะเต่า รวมทั้งลดความเสียหายจากปัญหาไฟฟ้าดับที่เกิดขึ้นอย่างต่อเนื่อง โดยโครงการดังกล่าวมีระยะเวลาดําเนินการ 3 ปี ตั้งแต่ปี 2564 - 2566 วงเงินลงทุน 1,776 ล้านบาท นอกจากนี้ ครม. ยังกําชับให้หน่วยงานที่เกี่ยวข้อง ดําเนินมาตรการป้องกันและแก้ไขผลกระทบสิ่งแวดล้อม และติดตามตรวจสอบคุณภาพสิ่งแวดล้อมอย่างเคร่งครัดด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การสวมหน้ากากอนามัยสามารถป้องกันเชื้อไวรัสโควิด-19 ได้อย่างไร ??
วันจันทร์ที่ 3 สิงหาคม 2563
การสวมหน้ากากอนามัยสามารถป้องกันเชื้อไวรัสโควิด-19 ได้อย่างไร ??
มีอะไรบ้างนะ
รัฐบาลไทย-ข่าวทำเนียบรัฐบาล-กระทรวงเกษตรฯ เปิดปฏิบัติการฝนหลวงเตรียมสู้ภัยแล้ง ปี 2562
วันศุกร์ที่ 1 มีนาคม 2562
กระทรวงเกษตรฯ เปิดปฏิบัติการฝนหลวงเตรียมสู้ภัยแล้ง ปี 2562
กระทรวงเกษตรฯ เปิดปฏิบัติการฝนหลวงเตรียมสู้ภัยแล้ง ปี 2562 บูรณาการทุกหน่วยงานเตรียมพร้อมมาตรการรับมืออย่างเข้มข้น
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดปฏิบัติการฝนหลวงสู้ภัยแล้ง ประจําปี 2562 ณ สนามบินนครสวรรค์ จังหวัดนครสวรรค์ ว่า ขณะนี้สถานการณ์ภัยแล้งได้เริ่มขึ้นแล้ว ปริมาณน้ําในเขื่อน อ่างเก็บน้ําและในแม่น้ําสายหลักอยู่ในเกณฑ์ไม่มากนัก อาจส่งผลกระทบต่อการเพาะปลูกในฤดูแล้ง สถานการณ์ไฟป่าและหมอกควัน รวมทั้งการขาดแคลนน้ําในการอุปโภคบริโภค ตลอดจนการผลิตน้ําประปา ซึ่งกระทรวงเกษตรและสหกรณ์ได้มีนโยบายในการสนับสนุนการปลูกพืชใช้น้ําน้อย การเน้นใช้น้ําเพื่อการอุปโภค บริโภคอย่างประหยัด รวมทั้งได้มีการประชุมติดตามสถานการณ์น้ํา มีการวางแผนบริหารจัดการน้ําในฤดูแล้ง เพื่อกําหนดมาตรการป้องกันและบรรเทาปัญหาภัยแล้ง รวมทั้งปัญหาหมอกควัน ฝุ่นละอองมาอย่างต่อเนื่อง ขณะเดียวกันกรมชลประทานยืนยันว่ามีปริมาณน้ําเพียงพอให้ประชาชนใช้ไปจนถึงเดือนพฤษภาคมนี้แน่นอน อย่างไรก็ตามกระทรวงเกษตรฯ ได้ประชาสัมพันธ์ขอความร่วมมือไปยังเกษตรกรและประชาชนในพื้นที่เขตชลประทานในการประชาสัมพันธ์ให้ปลูกพืชใช้น้ําน้อย และใช้น้ําอย่างประหยัด ส่วนพื้นที่นอกเขตชลประทานได้มอบหมายให้ชลประทานจังหวัดเป็นเจ้าภาพ และหน่วยงานที่เกี่ยวข้อง สํารวจความต้องการการใช้น้ําและปริมาณน้ําที่มีอยู่ เพื่อเป็นข้อมูลในการนํามาบริหารจัดการน้ําในฤดูแล้งนี้ ทั้งนี้ กระทรวงเกษตรฯ ได้เตรียมประชุมผ่านระบบวิดีโอคอนเฟอเรนซ์ไปยังทุกหน่วยงานในสังกัด เพื่อมอบนโยบายและแนวทางการดําเนินงานในวันจันทร์ที่ 4 มีนาคมนี้ด้วย
ด้ายนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า สําหรับในปี 2562 กรมฝนหลวงและการบินเกษตรมีแผนปฏิบัติการประจําปี ตั้งแต่วันที่ 1 มีนาคม ถึงวันที่ 31 ตุลาคม 2562 ซึ่งได้ตั้งศูนย์ปฏิบัติการฝนหลวงประจํา 5 ภูมิภาค จํานวน 5 ศูนย์ ดําเนินการจัดตั้งหน่วยปฏิบัติการฝนหลวง จํานวน 12 หน่วยปฏิบัติการ เพื่อปฏิบัติการฝนหลวงช่วยเหลือให้ครอบคลุม 25 ลุ่มน้ําหลักในพื้นที่ 77 จังหวัด โดยมีแผนปฏิบัติการ ดังนี้ 1) แผนการป้องกันและแก้ไขภัยแล้ง 2) แผนการเติมน้ําต้นทุนให้เขื่อนกักเก็บน้ํา 3) แผนบรรเทาปัญหาหมอกควันและไฟป่า 4) แผนการยับยั้งการเกิดพายุลูกเห็บ นอกจากนี้ ที่ผ่านมากรมฝนหลวงและการบินเกษตร ได้รับมอบหมายให้ปฏิบัติการฝนหลวงช่วยคลี่คลายสถานการณ์ฝุ่นละอองในอากาศเกินค่ามาตรฐาน ซึ่งได้ตั้งหน่วยปฏิบัติการฝนหลวงเคลื่อนที่เร็วที่จังหวัดระยอง นครสวรรค์ พิษณุโลก และขอนแก่น ตั้งแต่วันที่ 15 มกราคม 2562 จนถึงปัจจุบัน เพื่อช่วยเหลือพื้นที่บริเวณกรุงเทพฯ และปริมณฑล ภาคกลาง ภาคเหนือ และภาคตะวันออกเฉียงเหนือ รวมพื้นที่จํานวน 16 จังหวัด ปฏิบัติการไปแล้วทั้งสิ้น 17 วัน 92 เที่ยวบิน
ในโอกาสนี้ รัฐมนตรีเกษตรฯ ได้ลงพื้นที่พบปะเกษตรกรผู้เข้าร่วมโครงการสานพลังประชารัฐ เพื่อสนับสนุนการปลูกข้าวโพดหลังฤดูทํานา ณ แปลงใหญ่ข้าวโพดเลี้ยงสัตว์ หมู่ 5 ตําบลศาลเจ้าไก่ต่อ อําเภอลาดยาว จังหวัดนครสวรรค์ด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผช.รัฐมนตรีเกษตรฯ นราพัฒน์ ไม่หยุด!! ลุยแก้ไขปัญหาภัยแล้งและอุทกภัย แบบ “คิดนอกกรอบ” ทำชลประทานนอกเขตชลประทานได้จริง
วันพุธที่ 27 พฤษภาคม 2563
ผช.รัฐมนตรีเกษตรฯ นราพัฒน์ ไม่หยุด!! ลุยแก้ไขปัญหาภัยแล้งและอุทกภัย แบบ “คิดนอกกรอบ” ทําชลประทานนอกเขตชลประทานได้จริง
ผช.รัฐมนตรีเกษตรฯ นราพัฒน์ ไม่หยุด!! ลุยแก้ไขปัญหาภัยแล้งและอุทกภัย แบบ “คิดนอกกรอบ” ทําชลประทานนอกเขตชลประทานได้จริง
นายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ กล่าวว่า หลังจากได้รับแจ้งความเดือดร้อนจากเกษตรกรและชาวบ้าน อําเภอพิชัย จังหวัดอุตรดิตถ์ ถึงปัญหาภัยแล้ง เนื่องจากที่ดินส่วนใหญ่อยู่นอกเขตชลประทาน ไม่มีน้ําเพื่ออุปโภค บริโภค และทําการเกษตร เมื่อฝนมาก็ไม่มีพื้นที่เก็บกักน้ําไว้ใช้ จนชาวบ้านและเกษตรกรในพื้นที่ต้องลงมือก่อสร้างขุดลอกแหล่งน้ําเอง แต่ก็เกิดปัญหาและอุปสรรคในการก่อสร้าง รวมถึงความจํากัดด้านงบประมาณ และวัสดุ อุปกรณ์ก่อสร้าง รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) จึงได้มอบหมายให้รีบมารับฟังปัญหาความเดือดร้อนของชาวบ้าน และหารือแนวทางการแก้ไขปัญหากับหน่วยงานที่เกี่ยวข้อง โดยเฉพาะกรมชลประทานที่เป็นหน่วยงานราชการภายใต้สังกัดกระทรวงเกษตรและสหกรณ์ โดยได้กําชับนายเกรียงไกร ภาคพิเศษ ผู้อํานวยการสํานักงานชลประทานที่ 3 เป็นที่ปรึกษาการออกแบบแหล่งน้ําชุมชน หรือ ฝายแม้วและการก่อสร้างสถานีสูบน้ําให้กับชาวบ้าน เพื่อให้แหล่งเก็บน้ําใช้ได้อย่างจริงจัง คงทน แข็งแรง ซึ่งจากการสํารวจรอบแหล่งเก็บน้ํา พบว่าฝายที่ชาวบ้านขุดเพื่อเก็บน้ํายังมีโครงสร้างไม่มั่นคง หากฝนตกหนักอาจเกิดดินถล่มได้ง่าย พร้อมทั้งระบบท่อส่งน้ํายังไม่เพียงพอ
"เนื่องจากพื้นที่แหล่งน้ํานี้ตั้งอยู่ในเขตป่า กระทรวงเกษตรและสหกรณ์ โดยกรมชลประทานจึงจะประสานงานกับกรมป่าไม้เพื่อขออนุญาติการใช้พื้นที่ได้อย่างถูกต้องตามกฎหมาย เพื่อบริการและอํานวยความสะดวกให้แก่ชาวบ้านและเกษตรกรให้พื้นที่ให้มีน้ําไว้ใช้ คาดว่าจะสามารถกักเก็บน้ําไว้ใช้ได้ประมาณ 300,000 ถึง 400,000 ลบ.ม. โดยฝายแม้วดังกล่าว นับเป็นการดําเนินงานก่อสร้างตามแนวทางพระราชดําริ ที่ชาวบ้านในพื้นที่ร่วมแรง ร่วมใจสร้างฝายเก็บน้ําเพื่อใช้สําหรับการเกษตรและการอุปโภค บริโภคในอนาคต" นายนราพัฒน์ กล่าว
รัฐบาลไทย-ข่าวทำเนียบรัฐบาล-นราพัฒน์ จับมือ รัฐมนตรีเกษตร จากนานาชาติ
วันจันทร์ที่ 20 มกราคม 2563
นราพัฒน์ จับมือ รัฐมนตรีเกษตร จากนานาชาติ
นราพัฒน์ จับมือ รัฐมนตรีเกษตร จากนานาชาติ
ระหว่างการเดินทางเยือนสหพันธรัฐเยอรมนีของนายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ระหว่างวันที่ 16 - 18 มกราคม 2563 เพื่อเข้าร่วมพิธีเปิดคูหาไทยในงาน International Green Week 2020 และการประชุมระดับรัฐมนตรีเกษตร ครั้งที่ 12 ได้ใช้โอกาสดังกล่าวหารือทวิภาคีกับรัฐมนตรีเกษตรจากประเทศต่างๆ รวม 5 ประเทศ ดังนี้
1. สหพันธ์สาธารณรัฐเยอรมนี เมื่อวันที่ 16 มกราคม 2563 ฝ่ายเยอรมนีแสดงความยินดีที่กระทรวงเกษตรขอไทยและเยอรมนีจะมีกรอบความร่วมมือด้านการเกษตรร่วมกันอย่างเป็นทางการในเร็วๆ นี้ ภายใต้เอกสารทั้งสามฉบับ ได้แก่ เอกสารแสดงเจตนารมณ์ร่วม (Joint Declaration of Intent: JDI) ข้อตกลงการปฏิบัติงาน (Implementation Agreement) และขอบเขตงาน (Term of Reference: TOR) ซึ่งกรอบความร่วมมือดังกล่าวตะช่วยให้มีการพัฒนาด้านการส่งเสริมการเกษตร และมีการแลกเปลี่ยนผู้เชี่ยวชาญระหว่างกัน
2. สหพันธ์สาธารณรัฐบราซิล เมื่อวันที่ 16 มกราคม 2563 ฝ่ายไทยขอให้บราซิลแจ้งช่วงเวลาที่สะดวกเดินทางมาลงนามบันทึกความเข้าใจว่าด้วยความร่วมมือด้านการเกษตร ณ ประเทศไทย ตามคําเชิญของ รมว. กษ. โดยฝ่ายบราซิลเสนอให้มีกิจกรรมที่ทั้งสองฝ่ายสามารถประกาศความสําเร็จร่วมกัน (Win-win)ในช่วงที่เดินทางมาลงนามบันทึกความเข้าใจ อาทิเช่น การเปิดตลาดสินค้าเกษตรระหว่างกัน พร้อมทั้งได้ติดตามความก้าวหน้าในการขอเปิดตลาดเนื้อโค เนื้อสุกร โคมีชีวิต และแอปเปิลจากบราซิลมายังไทย
3. ราชอาณาจักรเบลเยียม เมื่อวันที่ 18 มกราคม 2563 โดยฝ่ายเบลเยี่ยมได้ติดตามความก้าวหน้าการขอเปิดตลาดเนื้อโค และแอปเปิลมายังประเทศไทย และฝ่ายไทยได้แจ้งความประสงค์ในการส่งออกข้าวไปยังเบลเยียม ซึ่งเบลเยียมยินดีให้การสนับสนุน โดยขอให้ไทยส่งรายละเอียดข้าวที่ประสงค์จะส่งออก
4. สาธารณรัฐอาร์เจนตินา เมื่อวันที่ 18 มกราคม 2563 เพื่อสอบถามความคืบหน้าการเปิดตลาดเนื้อโคและส้มมายังประเทศไทย และยินดีหากประเทศไทยสนใจจะส่งออกสินค้าเกษตรไปยังอาร์เจนตินา
5. ยูเครน เมื่อวันที่ 18 มกราคม 2563 โดยฝ่ายยูเครนว่า แม้ประเทศไทยกับยูเครนอยู่ไกลกัน แต่ประธานาธิบดียูเครนมีนโยบายเสริมสร้างความสัมพันธ์และขยายความร่วมมือกับภูมิภาคเอเชียตะวันออกเฉียงใต้ จึงหวังว่าไทยและยูเครนจะมีความร่วมมือด้านการเกษตรกันใน
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. จัดเลือกตั้งผู้แทนฝ่ายนายจ้างและฝ่ายลูกจ้าง เพื่อเป็นผู้พิพากษาสมทบในศาลแรงงานกลาง
วันพฤหัสบดีที่ 16 กรกฎาคม 2563
กสร. จัดเลือกตั้งผู้แทนฝ่ายนายจ้างและฝ่ายลูกจ้าง เพื่อเป็นผู้พิพากษาสมทบในศาลแรงงานกลาง
กรมสวัสดิการและคุ้มครองแรงงาน ดําเนินการเลือกตั้งผู้แทนฝ่ายนายจ้างและฝ่ายลูกจ้าง เพื่อแต่งตั้งเป็นผู้พิพากษาสมทบในศาลแรงงานกลาง ทําหน้าที่ไกล่เกลี่ย ระงับข้อพิพาทและพิจารณาคดีในศาลแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)เปิดเผยว่า ตามที่ กสร. ได้ประชาสัมพันธ์ให้สมาคมนายจ้าง รัฐวิสาหกิจ และสหภาพแรงงาน เสนอชื่อผู้แทนในการเลือกตั้งและลงคะแนนเพื่อแต่งตั้งเป็นผู้พิพากษาสมทบในศาลแรงงานกลาง ตามมาตรา 14 (1) แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522 และแจ้งคณะกรรมการหรือองค์กรที่เกี่ยวกับแรงงานเสนอชื่อผู้เข้าร่วมประชุมและเลือกกันเองเพื่อแต่งตั้งเป็นผู้พิพากษาสมทบในศาลแรงงานกลาง ตามมาตรา 14 (2) แห่งพระราชบัญญัติจัดตั้งศาลแรงงานฯ ซึ่งขณะนี้ครบกําหนดระยะเวลาในการเสนอชื่อแล้ว และได้ตรวจสอบคุณสมบัติของผู้สมัคร ผู้ลงคะแนน และผู้เข้าร่วมประชุมและเลือกกันเองเสร็จเรียบร้อยแล้ว ปรากฏว่ามีผู้สมัคร ฝ่ายนายจ้าง จํานวน 25 คน ฝ่ายลูกจ้าง จํานวน 22 คน และผู้ลงคะแนนฝ่ายนายจ้าง จํานวน 35 คน และฝ่ายลูกจ้าง จํานวน 93 คน และมีผู้ได้รับการเสนอชื่อเพื่อเข้าประชุมและเลือกกันเอง ฝ่ายนายจ้าง จํานวน 207 คน และฝ่ายลูกจ้าง จํานวน 91 คน
นายอภิญญา กล่าวต่อว่า กสร. ได้กําหนดจัดเลือกตั้งผู้แทนฝ่ายนายจ้างและฝ่ายลูกจ้าง เพื่อแต่งตั้งเป็นผู้พิพากษาสมทบในศาลแรงงานกลาง ทดแทนผู้พิพากษาสมทบในศาลแรงงานซึ่งจะหมดวาระดํารงตําแหน่งใน ปี พ.ศ. 2563 โดยกําหนดจัดขึ้น 3 วัน ดังนี้ 1. การเลือกตั้งผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบในศาลแรงงานกลาง ในวันอาทิตย์ที่ 19 กรกฎาคม 2563 ระหว่างเวลา 9.00 – 15.00 น. ณ บริเวณชั้นล่าง อาคารกระทรวงแรงงาน กรุงเทพมหานคร 2. การประชุมและเลือกตั้งกันเองของผู้แทนฝ่ายนายจ้าง ในวันเสาร์ที่ 1 สิงหาคม 2563 เวลา 9.00 น. ณ ห้องประชุมจอมพล ป.พิบูลสงคราม ชั้น 5 และบริเวณชั้นล่าง อาคารกระทรวงแรงงาน กรุงเทพมหานคร และ 3. การประชุมและเลือกตั้งกันเองของผู้แทนฝ่ายลูกจ้าง ในวันอาทิตย์ที่ 2 สิงหาคม 2563 เวลา 9.00 น. ณ ห้องประชุมจอมพล ป.พิบูลสงคราม ชั้น 5 และบริเวณชั้นล่าง อาคารกระทรวงแรงงาน กรุงเทพมหานคร กสร. จึงขอให้ผู้มีส่วนเกี่ยวข้องได้ทราบและเข้าร่วมดําเนินการ ตามกําหนด วัน เวลา และสถานที่ดังที่กล่าวมา โดยสอบถามรายละเอียดเพิ่มเติมได้ที่สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 02 246 8993 02 246 8793